CELEX: 32020D2033
Language: sl
Date: 2020-12-10 00:00:00
Title: Sklep Sveta (SZVP) 2020/2033 z dne 10. decembra 2020 o spremembi Sklepa 2010/788/SZVP o omejitvenih ukrepih proti Demokratični republiki Kongo

11.12.2020   
               
               
                  SL
               
               
                  Uradni list Evropske unije
               
               
                  L 419/30
               
            
         SKLEP SVETA (SZVP) 2020/2033
         z dne 10. decembra 2020
         o spremembi Sklepa 2010/788/SZVP o omejitvenih ukrepih proti Demokratični republiki Kongo
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 20. decembra 2010 sprejel Sklep 2010/788/SZVP (1) o omejitvenih ukrepih proti Demokratični republiki Kongo (v nadaljnjem besedilu: DR Kongo).
                  
               
                     (2)
                  
                  
                     Svet je v odziv na oviranje volilnega procesa in s tem povezane kršitve človekovih pravic v DR Kongo 12. decembra 2016 sprejel Sklep (SZVP) 2016/2231 (2). S Sklepom (SZVP) 2016/2231 je bil spremenjen Sklep 2010/788/SZVP in v členu 3(2) Sklepa 2010/788/SZVP so bili uvedeni avtonomni omejitveni ukrepi.
                  
               
                     (3)
                  
                  
                     Na podlagi pregleda omejitvenih ukrepov iz člena 3(2) Sklepa 2010/788/SZVP bi bilo treba te ukrepe podaljšati do 12. decembra 2021, eno osebo pa bi bilo treba odstraniti s seznama iz Priloge II k navedenemu sklepu.
                  
               
                     (4)
                  
                  
                     Utemeljitve za nekatere osebe s seznama v Prilogi II k Sklepu 2010/788/SZVP bi bilo treba spremeniti.
                  
               
                     (5)
                  
                  
                     Sklep 2010/788/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep 2010/788/SZVP se spremeni:
            
                        (1)
                     
                     
                        v členu 9 se odstavek 2 nadomesti z naslednjim:
                        
                           „2.   Ukrepi iz člena 3(2) se uporabljajo do 12. decembra 2021. Po potrebi se obnovijo ali spremenijo, če Svet meni, da njihovi cilji niso bili doseženi.“;
                        
                     
                  
                        (2)
                     
                     
                        Priloga II k Sklepu 2010/788/SZVP se nadomesti z besedilom iz Priloge k temu sklepu.
                     
                  
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 10. decembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Sklep Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo in razveljavitvi Skupnega stališča 2008/369/SZVP (UL L 336, 21.12.2010, str. 30).
         
            (2)  Sklep Sveta (SZVP) 2016/2231 z dne 12. decembra 2016 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL L 336I, 12.12.2016, str. 7).
      
      
         
            PRILOGA
            
               
                  
                     „PRILOGA II
                     SEZNAM OSEB IN SUBJEKTOV IZ ČLENA 3(2)
                     A.   Osebe
                     
                                  
                              
                              
                                 Ime
                              
                              
                                 Informacije za ugotavljanje istovetnosti
                              
                              
                                 Razlog za uvrstitev na seznam
                              
                              
                                 Datum uvrstitve na seznam
                              
                           
                                 1.
                              
                              
                                 Ilunga KAMPETE
                              
                              
                                 Tudi Gaston Hughes Ilunga Kampete; Hugues Raston Ilunga Kampete
                                 Datum rojstva: 24.11.1964
                                 Kraj rojstva: Lubumbashi, DR Kongo
                                 Državljanstvo: DR Kongo
                                 Številka vojaške osebne izkaznice: 1-64-86-22311-29
                                 Naslov: 69, avenue Nyangwile, Kinsuka Mimosas, Kinshasa/Ngaliema, DR Kongo
                                 Spol: moški
                              
                              
                                 Ilunga Kampete je bil do aprila 2020 kot poveljnik republikanske garde (GR) odgovoren za njene enote na terenu, ki so bile septembra 2016 v Kinšasi vpletene v nesorazmerno uporabo sile in surovo represijo.
                                 Odgovoren je bil tudi za represijo in kršitev človekovih pravic s strani agentov GR, torej tudi za surovo represijo opozicijskega shoda v Lubumbashiju decembra 2018.
                                 Od julija 2020 je na visokem vojaškem položaju kot generalpodpolkovnik kongovskih oboroženih sil (FARDC) in poveljnik vojaškega oporišča v Kitoni v provinci Osrednji Kongo. Zaradi svojih funkcij nosi odgovornost za kršitve človekovih pravic, ki so jih nedavno zagrešile FARDC.
                                 Ilunga Kampete je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                              
                              
                                 12.12.2016
                              
                           
                                 2.
                              
                              
                                 Gabriel AMISI KUMBA
                              
                              
                                 Tudi Gabriel Amisi Nkumba; ‚Tango Fort‘; ‚Tango Four‘
                                 Datum rojstva: 28.5.1964
                                 Kraj rojstva: Malela, DR Kongo
                                 Državljanstvo: DR Kongo
                                 Številka vojaške osebne izkaznice: 1-64-87-77512-30
                                 Naslov: 22, avenue Mbenseke, Ma Campagne, Kinshasa/Ngaliema, DR Kongo
                                 Spol: moški
                              
                              
                                 Bivši poveljnik prvega obrambnega območja kongovskih oboroženih sil (FARDC), ki so bile udeležene pri nesorazmerni uporabi sile in surovi represiji septembra 2016 v Kinšasi.
                                 Kot namestnik načelnika štaba FARDC, odgovoren za operacije in obveščevalne dejavnosti od julija 2018 do julija 2020, in zaradi visokih dolžnosti generalnega inšpektorja FARDC od julija 2020 nosi odgovornost za kršitve človekovih pravic, ki so jih nedavno zagrešile FARDC.
                                 Gabriel Amisi Kumba je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                              
                              
                                 12.12.2016
                              
                           
                                 3.
                              
                              
                                 Ferdinand ILUNGA LUYOYO
                              
                              
                                 Datum rojstva: 8.3.1973
                                 Kraj rojstva: Lubumbashi, DR Kongo
                                 Državljanstvo: DR Kongo
                                 Številka potnega lista DR Kongo: OB0260335 (veljavnost od 15.4.2011 do 14.4.2016)
                                 Naslov: 2, avenue des Orangers, Kinshasa/Gombe, DR Kongo
                                 Spol: moški
                              
                              
                                 Ferdinand Ilunga Luyoyo je bil kot poveljnik protiizgredne enote kongovske nacionalne policije (PNC), imenovane Légion Nationale d’Intervention, do leta 2017 in poveljnik enote, pristojne za varovanje institucij in visokih uradnikov v PNC, do decembra 2019 odgovoren za nesorazmerno uporabo sile in surovo represijo septembra 2016 v Kinšasi in nosi odgovornost za kršitve človekovih pravic, ki jih je naknadno zagrešila PNC.
                                 Ferdinand Ilunga Luyoyo je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Ferdinand Ilunga Luyoyo je obdržal čin generala in je še vedno dejaven na javnem prizorišču v DR Kongo.
                              
                              
                                 12.12.2016
                              
                           
                                 4.
                              
                              
                                 Célestin KANYAMA
                              
                              
                                 Tudi Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; Esprit de mort
                                 Datum rojstva: 4.10.1960
                                 Kraj rojstva: Kananga (DR Kongo)
                                 Državljanstvo: DR Kongo
                                 Številka potnega lista DR Kongo: OB0637580 (veljavnost od 20.5.2014 do 19.5.2019)
                                 Številka schengenskega vizuma 011518403, izdanega 2.7.2016
                                 Naslov: 56, avenue Usika, Kinshasa/Gombe, DR Kongo
                                 Spol: moški
                              
                              
                                 Célestin Kanyama je bil kot komisar kongovske nacionalne policije (PNC) odgovoren za nesorazmerno uporabo sile in surovo represijo septembra 2016 v Kinšasi.
                                 Célestin Kanyama je bil julija 2017 imenovan za generalnega direktorja šol za usposabljanje PNC. Kot visoki uradnik PNC nosi odgovornost za kršitve človekovih pravic, ki jih je nedavno zagrešil PNC. Do takšne kršitve je prišlo na primer oktobra 2018, ko so policisti ustrahovali novinarje in jim odvzeli prostost, potem ko so ti objavili vrsto člankov o protipravni prilastitvi obrokov hrane, ki so bili namenjeni policijskim kadetom, in o vlogi, ki jo je v teh dogodkih imel Célestin Kanyama.
                                 Célestin Kanyama je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                              
                              
                                 12.12.2016
                              
                           
                                 5.
                              
                              
                                 John NUMBI
                              
                              
                                 Tudi John Numbi Banza Tambo; John Numbi Banza Ntambo; Tambo Numbi
                                 Datum rojstva: 16.8.1962
                                 Kraj rojstva: Jadotville-Likasi-Kolwezi, DR Kongo
                                 Državljanstvo: DR Kongo
                                 Naslov: 5, avenue Oranger, Kinshasa/Gombe, DR Kongo
                                 Spol: moški
                              
                              
                                 John Numbi je bil od julija 2018 do julija 2020 generalni inšpektor kongovskih oboroženih sil (FARDC). Kot tak nosi odgovornost za kršitve človekovih pravic, ki so jih nedavno zagrešile FARDC, med drugim za nesorazmerno nasilje, ki so ga pripadniki FARDC pod njegovim neposrednim vodstvom od junija do julija 2019 izvajali nad nezakonitimi rudarji.
                                 John Numbi je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 John Numbi je še vedno na vplivnem položaju v FARDC, zlasti v Katangi, kjer so poročali o hudih kršitvah človekovih pravic, ki so jih zagrešile FARDC.
                              
                              
                                 12.12.2016
                              
                           
                                 6.
                              
                              
                                 Evariste BOSHAB
                              
                              
                                 Tudi Evariste Boshab Mabub Ma Bileng
                                 Datum rojstva: 12.1.1956
                                 Kraj rojstva: Tete Kalamba, DR Kongo
                                 Državljanstvo: DR Kongo
                                 Številka diplomatskega potnega lista: DP0000003 (veljavnost od 21.12.2015 do 20.12.2020)
                                 Veljavnost schengenskega vizuma potekla 5.1.2017
                                 Naslov: 3, avenue du Rail, Kinshasa/Gombe, DR Kongo
                                 Spol: moški
                              
                              
                                 Evariste Boshab je bil kot podpredsednik vlade in minister za notranje in varnostne zadeve od decembra 2014 do decembra 2016 uradno odgovoren za policijske in varnostne službe ter za usklajevanje dela guvernerjev provinc. V tej funkciji je bil odgovoren za aretacije aktivistov in pripadnikov opozicije ter za nesorazmerno uporabo sile, tudi med septembrom in decembrom 2016 v odziv na demonstracije v Kinšasi, ko so varnostne službe ubile ali poškodovale številne civiliste.
                                 Evariste Boshab je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Evariste Boshab je prav tako pripomogel k izrabljanju in poslabšanju krize v regiji Kasaï, kjer je še vedno vpliven, zlasti od marca 2019, ko je postal tamkajšnji senator.
                              
                              
                                 29.5.2017
                              
                           
                                 7.
                              
                              
                                 Alex KANDE MUPOMPA
                              
                              
                                 Tudi Alexandre Kande Mupomba; Kande-Mupompa
                                 Datum rojstva: 23.9.1950
                                 Kraj rojstva: Kananga, DR Kongo
                                 Državljanstvo: DR Kongo in belgijsko
                                 Številka potnega lista DR Kongo: OP0024910 (veljavnost od 21.3.2016 do 20.3.2021)
                                 Naslova: Messidorlaan 217/25, 1180 Uccle, Belgija
                                 1, avenue Bumba, Kinshasa/Ngaliema, DR Kongo
                                 Spol: moški
                              
                              
                                 Alex Kande Mupompa je bil kot guverner province Kasaï-Central do oktobra 2017 odgovoren za nesorazmerno uporabo sile, surovo represijo in izvensodne usmrtitve s strani varnostnih sil in kongovske nacionalne policije (PNC) v tej provinci od avgusta 2016 dalje, vključno z uboji na ozemlju Dibaye februarja 2017.
                                 Alex Kande Mupompa je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Alex Kande Mupompa je bil prav tako vpleten v izrabljanje in poslabšanje krize v regiji Kasaï, katere predstavnik je bil do oktobra 2019 in v kateri je še vedno vpliven kot vodja stranke Congrès des alliés pour l’action au Congo (CAAC), ki je vključena v provincijsko vlado regije Kasai.
                              
                              
                                 29.5.2017
                              
                           
                                 8.
                              
                              
                                 Jean-Claude KAZEMBE MUSONDA
                              
                              
                                 Datum rojstva: 17.5.1963
                                 Kraj rojstva: Kashobwe, DR Kongo
                                 Državljanstvo: DR Kongo
                                 Naslov: 7891, avenue Lubembe, Quartier Lido, Lubumbashi, Haut-Katanga, DR Kongo
                                 Spol: moški
                              
                              
                                 Jean-Claude Kazembe Musonda je bil kot guverner province Haut-Katanga do aprila 2017 odgovoren za nesorazmerno uporabo sile in surovo represijo s strani varnostnih sil in kongovske nacionalne policije (PNC) v tej provinci, tudi v obdobju med 15. in 31. decembrom 2016, ko so se varnostne sile, vključno z agenti PNC, na proteste v Lubumbashiju odzvale z uporabo smrtonosne sile ter pri tem ubile 12 in ranile 64 civilistov.
                                 Jean-Claude Kazembe Musonda je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Jean-Claude Kazembe Musonda je vodja stranke CONAKAT, ki ostaja lojalna Front Commun pour le Congo (FCC – Skupna fronta za Kongo).
                              
                              
                                 29.5.2017
                              
                           
                                 9.
                              
                              
                                 Éric RUHORIMBERE
                              
                              
                                 Tudi Eric Ruhorimbere Ruhanga; ‚Tango Two‘; ‚Tango Deux‘
                                 Datum rojstva: 16.7.1969
                                 Kraj rojstva: Minembwe, DR Kongo
                                 Državljanstvo: DR Kongo
                                 Številka vojaške osebne izkaznice: 1-69-09-51400-64
                                 Številka potnega lista DR Kongo: OB0814241
                                 Naslov: Mbujimayi, Kasai Province, DR Kongo
                                 Spol: moški
                              
                              
                                 Éric Ruhorimbere je bil kot namestnik poveljnika 21. vojaškega okrožja od septembra 2014 do julija 2018 odgovoren za nesorazmerno uporabo sile in izvensodne usmrtitve s strani kongovskih oboroženih sil (FARDC), pri čemer so bile žrtve predvsem pripadniki milice Nsapu ter ženske in otroci.
                                 Éric Ruhorimbere je od julija 2018 poveljnik operativnega sektorja Nord Equateur. Kot tak nosi odgovornost za kršitve človekovih pravic, ki so jih nedavno zagrešile FARDC.
                                 Éric Ruhorimbere je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                              
                              
                                 29.5.2017
                              
                           
                                 10.
                              
                              
                                 Emmanuel RAMAZANI SHADARI
                              
                              
                                 Tudi Emmanuel Ramazani Shadari Mulanda; Shadary
                                 Datum rojstva: 29.11.1960
                                 Kraj rojstva: Kasongo, DR Kongo
                                 Državljanstvo: DR Kongo
                                 Naslov: 28, avenue Ntela, Mont Ngafula, Kinshasa, DR Kongo
                                 Spol: moški
                              
                              
                                 Emmanuel Ramazani Shadari je bil kot podpredsednik vlade in minister za notranje in varnostne zadeve do februarja 2018 uradno odgovoren za policijske in varnostne službe ter za usklajevanje dela guvernerjev provinc. V tej funkciji je bil odgovoren za aretacije aktivistov in članov opozicije ter za nesorazmerno uporabo sile, na primer med nasilnim zatrtjem pripadnikov gibanja Bundu Dia Kongo (BDK) v osrednjem Kongu, za represijo od januarja do februarja 2017 v Kinšasi ter za nesorazmerno uporabo sile in surovo represijo v provincah Kasaï.
                                 V tej funkciji je Emmanuel Ramazani Shadari torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Emmanuel Ramazani Shadari je od februarja 2018 stalni sekretar Parti du peuple pour la reconstruction et le développement (PPRD), ki je glavna stranka v koaliciji pod vodstvom nekdanjega predsednika Josepha Kabile.
                              
                              
                                 29.5.2017
                              
                           
                                 11.
                              
                              
                                 Kalev MUTONDO
                              
                              
                                 Tudi Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund
                                 Datum rojstva: 3.3.1957
                                 Državljanstvo: DR Kongo
                                 Številka potnega lista DR Kongo: DB0004470 (veljaven od 8.6.2012 do 7.6.2017)
                                 Naslov: 24, avenue Ma Campagne, Kinshasa, DR Kongo
                                 Spol: moški
                              
                              
                                 Kalev Mutondo je bil kot vodja nacionalne obveščevalne službe (ANR) do februarja 2019 vpleten v in odgovoren za samovoljne aretacije in pridržanja pripadnikov opozicije, aktivistov iz vrst civilne družbe in drugih ter za slabo ravnanje z njimi.
                                 Kalev Mutondo je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo.
                                 Maja 2019 je podpisal izjavo o pretekli in bodoči lojalnosti Josephu Kabili, s katerim še vedno tesno sodeluje.
                                 Kalev Mutondo ima v svoji novi vlogi ‚političnega svetovalca‘ predsednika vlade DR Kongo še vedno velik politični vpliv.
                              
                              
                                 29.5.2017
                              
                           B.   Subjekti
                  
               “.